**פריסה שנתית מומלצת לכתה ו' – ה'תשפ"א**

מסמך זה הוא הצעת פריסה כללית, שנועדה לשמש בידי המורה כבסיס לארגון תכנית העבודה השנתית במקצוע בהתאמה לאוכלוסיית הלומדים.
ההצעה שלהלן מתבססת על [טקסטים ומקורות מתכנית הלימודים לכתה ו'](http://meyda.education.gov.il/files/Mazkirut_Pedagogit/Tarbutisraelmoreshet/Vav_MekorotText.docx) המרוכזים באתר המקצוע.

בעמודת "מה בתוכנית" כללנו טקסטים מתוך תכנית הלימודים וקישורים ליחידות לימוד אינטראקטיביות באתר.

שיבוץ היחידות בשכבת לימוד זו ופריסתן לאורך חודשי השנה מאורגנים לפי השיקולים המרכזיים הללו:

1. התאמה וזיקה ללוח השנה (גם כאשר לא מדובר ביחידות לימוד שעוסקות במישרין במועדי השנה).
2. המבנה הפנימי של חיבור מרכזי מארון הספרים היהודי בשכבות אחדות (כגון פרקי אבות או סידור התפילה).
3. בחלק מהנושאים – גם סדר כרונולוגי של המקורות.
4. היגיון נושאי ופדגוגי: מנושאי רקע ומבוא לכניסה מדורגת לנושאים נקודתיים וספציפיים יותר, וכן: מן הכלל אל הפרט ומן הקל אל הכבד.
5. רציפות של עיסוק בצירי התוכן השונים של התכנית; מידת הרלבנטיות של נושאים שונים לחיי התלמידים והכיתה לאורך השנה.

**חדש**- בפריסה זו צורפו ליחידות לימוד שונות שיעורים מצולמים מתוך "מערכת השידורים הלאומית" כולל המצגות המלוות את השיעורים, לשימושכם בכיתה.

**שימו לב שבשנה זו יש מספר מוקדי לימוד, שיש ביניהם זיקות ערכיות שונות, והתוכנית להלן (וביחידות המוצעות ללימוד באתר המקצוע) מותאמת אליהם:**

1. **פרשת השבוע ומדרשה (היכרות עם מנהג הקריאה בתורה, חלוקה לפרשות השבוע, היכרות עם ספרות המדרש כפרשנות מתחדשת לפרשה ועוד)**
2. **כתיבה מונחית של דרשה אישית לפרשת השבוע (במהלך הרבעון השני של שנת הלימודים)**
3. **עצמאות אישית (בת/בר מצווה) – משמעות, טקס, אחריות**
4. **עצמאות לאומית – ערך העצמאות, היכרות עם ערכי מגילת העצמאות**
5. **מועדים נבחרים בלוח השנה**

**חומרי למידה נוספים**

**שירה עברית בפתח יום הלימודים** – חומרי עזר ומערכים להוראת שירים ניתן למצוא במדריך למורה לתכנית "[שיר של יום](http://mag.calltext.co.il/magazine/47?article=3)".

**מסע אל ארון הספרים היהודי** – סדרת סרטונים בשיתוף של משרד החינוך עם קרן תל"י – פירוט בסוף הפריסה.

**לוח השנה העברי** – חומרים מומלצים נוספים לחגים ומועדים מתעדכנים בסמוך לחג באתר המקצוע.

הערך המוביל לכיתה ו': "מסורת וחידוש"

**אודות תכני הלימוד בכתה ו'**

* **ארון הספרים היהודי**: פרשה ומדרשה- היכרות עם פרשת השבוע כטקסט מכונן ומשמעותי בסדר היום היהודי ועם דרכי פרשנותה המשתנות לאורך הדורות , ובמיוחד סביב טקס הבר/בת מצווה. הכרת הנוהג של קריאת פרשת השבוע והקניית כלים לקריאה והתמודדות אישית עם פרשיות השבוע של התלמידים.
**בפריסת התוכנית על פי החודשים, מוצעות פרשות שבוע שונות בהקשרם על פי מועדי השנה.**
* **מעגלי חיים וחברה:** עצמאות אישית (בר/בת מצווה) ולאומית (מגילת העצמאות) – הכרת הטקסט המכונן של מגילת העצמאות. בירור ערכי העצמאות האישית והלאומית וביטוי אישי כחלק מחינוך לעצמאות לכל אורך השנה.
* **לוח השנה העברי:** ארבעה מועדים יילמדו בהרחבה סמוך לזמנם, בזיקה מובהקת (ערכית ואוריינית) לשני הצירים הקודמים, וכחלק בלתי נפרד ממהלכם. בכל שכבת לימוד יש להעמיק יותר רק בחלק מהמועדים (בהתאם לתכנית הלימודים), וכך להשלים את מחזור השנה באופן ספירלי פעמים אחדות לאורך שנות הלימוד.

**הערה:** כאשר ראש השנה חל בסמוך לפתיחת שנת הלימודים, אנו ממליצים לפתוח את השנה במוקד התוכן : "לוח השנה היהודי-ישראלי" בנושא שמחת תורה ולדחות את מערכי השיעור על פתיחת השנה לאחר החגים**.**

| תקופה בשנה  | נושאי לימוד  | מספר שיעורים | מה בתוכנית | ערכים, מושגים והדגשים  | שיעורים מצולמים בתוכנית השידורים הלאומיים |
| --- | --- | --- | --- | --- | --- |
| אלול- תשרי **ספטמבר**-אוקטובר |  שיעורי פתיחה: "מהי תרבות יהודית-ישראלית"? | 2 |  **שיעורי פתיחה למקצוע "תרבות יהודית-ישראלית" –** [קישורים למערכי שיעור באתר](https://www.tarbuty.org.il/page/18941/0)"[פתאום קם אדם"](https://www.tarbuty.org.il/unit/30) -שיר בבוקר בבוקר / אמיר גלבוע -**יחידת הוראה באתר** – השיר מתאים לציר המרכז של מרכז של עצמאות אישית ולאומית שנחזור אליו בהמשך השנה. | המושג "תרבות" שיח והגדרה, תרבות יהודית-ישראלית על כל גווניה, ארון הספרים היהודי, שיח על מרכיבי זהות, זיכרון, יצירה ישראלית ויהודיתהתחדשות, צמיחה, התעוררות, יציאה לדרך חדשה, התרוממות רוח, זיקה בין אישי ללאומי. |  |
| ארון הספרים היהודי –פרשת השבוע ומדרשה, פרשנות ודרשה | 4 | **הציר האורייני המרכזי בכיתה ו' הוא "פרשה ומדרשה". אנו ממליצים לנצל את העיסוק בשמחת תורה כדי לפתוח ציר זה.** **פרשת השבוע והקריאה בתורה – לקראת (ובעקבות) שמחת תורה**הנושא מתאים להילמד מיד אחרי חופשת סוכות ובזיקה לעיסוק בשמחת תורה, מועד שבו מתחיל מחזור קריאה חדש בפרשת השבוע. העיסוק בנושא כמובן יימשך אל תוך חודש חשוון. * התהוות המנהג וחשיבותו (כהקדמה ללימוד על שמחת תורה):
* ערך מרכזי בזהות ובמסורת היהודית
* כתשתית לשיח קהילתי משותף
* מהי פרשה שבוע?
* חלוקת פרשיות השבוע בלוח העברי
 | פרשהפרשת השבוע"עם הספר""בן חמש למקרא"קריאה בתורה |  |
|  לוח השנה היהודי-ישראלי**שמחת תורה** | 4 | * שמחת תורה כחג תחילת מחזור קריאה חדש (יילמד בזיקה לפרשת השבוע)
* שתי מסורות הקריאה בתורה (ארץ ישראל ובבל)
* ערך השמחה - על מה השמחה בשמחת-תורה, ומהם ביטוייה?
* הזיקה בין שמחת תורה וסוכות
* **מנהגים** בקהילות ישראל (כגון הקפות, דגלים)
* אהבת התורה –המנהג להעלות את כל הילדים לספר תורה עם האדם המבוגר או הרב בבית הכנסת

**פיוטים** **לשמחת תורה*** "[הפיוט אשורר שירה לכבוד התורה](https://www.tarbuty.org.il/unit/205)"/ר' רפאל ברוך טלדאנו **יחידת הוראה באתר**
* "[מפי אל](http://www.piyut.org.il/textual/302.html)" (מחבר לא ידוע)
* ניתן להיעזר גם ביחידת הוראה באתר לכיתה ב'-"[שישו ושמחו](https://tarbuty.org.il/unit/11)"
 | **מסורת וחידוש**, לימוד ולימוד תורה כערכים מרכזיים בתרבות היהודית וכרקע לטקסי העלייה לתורהאהבת הלימוד שמחהשייכותקהילהישראל והתפוצותשמחת תורה ושמיני עצרתפרשהפרשת שבועמדרש, מדרש הלכההקפות שמחת תורה"מצווה גדולה להיות בשמחה" |  |
| חשוון**נובמבר** | ארון הספרים היהודי –פרשת השבוע ומדרשה, פרשנות ודרשה | 4 | * "[שלושה ימים ללא תורה](https://www.tarbuty.org.il/unit/16)"? **יחידת הוראה באתר- יחידת פתיחה** : מבוא למנהג הקריאה בתורה ופרשת השבוע

בזיקה ליחידה זו – העלאת הרלבנטיות של הנושא לגיל בר/בת מצווה ולטקסי התבגרות.* **נושאי מפתח**: טקס הוצאת ספר תורה וטקס עלייה לתורה, קריאה בטעמי המקרא, נשים עולות לתורה
* סרטון - [פרשת השבוע – שומרת אותנו ביחד](https://www.youtube.com/watch?v=mP9kA86If0k&list=PLunVD-UUXX9f7Mi4O4OZwWdV96fJHii8e&index=2) – מדוע קוראים בתורה? מה תפקידם של הסיפורי התנ"ך בחיים שלנו? מהי פרשת השבוע הראשונה? והאחרונה? איך קוראים בתורה? מתי? מה הקשר בין קריאה בתורה לטקס התבגרות? מהי דרשה?.
* (הסרטון משולב גם בשיעור המצולם "מהי דרשה וכיצד נכתוב דרשה, ראו בחודש כסליו)
* "[ברכות התורה](http://www.bar-mitzva.com/blessingsand.asp)" (ובעלייה לתורה בבית הכנסת)
* "[קריאת שמע](https://he.wikisource.org/wiki/%D7%A7%D7%A8%D7%99%D7%90%D7%AA_%D7%A9%D7%9E%D7%A2)" כקריאת תורה בסיסית יומית וברכותיה
* קריאת התורה ב"פרשת השבוע" ומשמעותה הכפולה: המסורתית והאקטואלית, פרשנות לאורך הדורות:
* בחירה בין פרשות שבוע: "בראשית", "נוח", "לך לך", "וירא", "חיי שרה"

**להדגמה של "פרשה ומדרשה" (וראו להלן הדגמות בפרשות נבחרות ומדרשן ביחידות לימוד ובשיעורים מצולמים.)** | מסורת וחידוש, ערך הלימוד, תלמוד תורה, שייכות לקהילה, רב-תרבותיותעליות לתורה (כהן, לוי, ישראל)פרשת השבוע, מפטיר, הפטרהטעמי המקרא לימוד תורה כמסורת מתחדשתמדרש, מדרש אגדה, דרשה  | [סוד פרשת השבוע](https://www.youtube.com/watch?time_continue=3&v=06BDQpmszuU&feature=emb_logo) (פרשיות ומספרן, שם הפרשה, טעמים, הפטרה) [**בת מצווה**](https://www.youtube.com/watch?time_continue=1&v=XLQf1mOiURY&feature=emb_logo)(הפיוט "אשת חייל" והעליה לתורה) |
|  |  | 4 | **דרכי המדרש** – **הדגמות מפרשת "בראשית"** :* קריאה מסורתית ואקטואלית: -" [קין והבל- למה רוצח איש את אחיו? מסע מן המקרא אל המדרש](https://www.tarbuty.org.il/unit/127)" **יחידת הוראה.** היחידה דנה בסיפור קין והבל ומבהירה את המושגים "מדרש", "מדרש אגדה" (להבדיל מ"מדרש הלכה" שנידון בחודש תשרי סביב סוכות), ו"דרשה" דרך סוגים שונים של מדרש: מדרש תמונה, מדרש שיר, מדרש קולנועי
* "[אדם הראשון נותן שמות - על מדרשי השם הראשונים](https://www.tarbuty.org.il/unit/55)" -**יחידת הוראה באתר** . יחידה זו (המתייחסת לפרשת השבוע "בראשית") מתאימה כרקע לתהליך אישי לבירור שמם של התלמידים כפתיח לכתיבת דרשה אישית  **(שיורחב להלן)**
 |  |  [קין והבל - קנאת אחים](https://www.youtube.com/watch?time_continue=2&v=YoGWS_4SK5U&feature=emb_logo) |
| כסלו**דצמבר** |  לוח השנה היהודי-ישראלי**חג חנוכה** | 4 | **חנוכה כחג מתפתח ומתחדש (חג בעל צביון טבעי, דתי ולאומי)** * **גלגולי החג, מנהגיו וסמליו:**
* חגי אור בעולם[, סיפור אדם הראשון והאור](https://agadastories.org.il/kids/node/452) (תלמוד בבלי, עבודה זרה)
* ספרי המכבים
* "[מאי חנוכה"](http://midreshet.org.il/ResourcesView.aspx?id=2330) (בבלי, שבת דף כא ע"ב)
* תפילת "[על הניסים"](https://he.wikisource.org/wiki/%D7%A2%D7%9C_%D7%94%D7%A0%D7%99%D7%A1%D7%99%D7%9D)
* עיצוב חנוכה בציונות (שירי החג, תהלוכות הלפידים);
* הדיון – "על הנסים" או ["נס לא קרה לנו"?](https://shironet.mako.co.il/artist?type=lyrics&lang=1&prfid=806&wrkid=373) ("אנו נושאים לפידים")
* "[איזה מין חג חנוכה זה](https://www.tarbuty.org.il/unit/169)"? -**יחידת הוראה באתר**
* **אור וחושך:** בזיקה לטבע, משמעויות האור
* הקשר בין חנוכייה למנורת המקדש
* המנורה כסמל לאומי
* פיוטים לחנוכה: "[מעוז צור",](https://www.zemereshet.co.il/song.asp?id=917) "[יה הצל יונה](http://old.piyut.org.il/textual/154.html)"

**שימו לב שהעיסוק בחג החנוכה בהקשר החשמונאי והלאומי-ציוני מתקשר גם למוקד של "עצמאות אישית ולאומית".** | מסורת וחידושזיקה לעם ולארץ חג אוריםגבורה, מאמץ אנושי לעומת ציפייה לנסשמירת זהות , ישראל והתפוצותפרטיקולאריות ואוניברסאליותאור, חג האוריםנאורותחשמונאים/מכביםהתקופה היוונית-הלניסטית בארץ ישראלמנורה, חנוכייה, "פרסומי ניסא" "שעשה נסים לאבותינו בימים ההם בזמן הזה" , "נס לא קרה לנו" | [תערוכות גיבורים בית התפוצות](https://www.youtube.com/watch?time_continue=2303&v=laJOLfHsQdI&feature=emb_logo)- על גבורה ומנהיגות |
| ארון הספרים היהודי –פרשת השבוע ומדרשה, פרשנות ודרשה | 3 | פרשת השבוע "וישב" [– "יוסף ואחיו וכתונת הפסים"- על תוצאותיה הקשות של קנאה בין אחים](https://www.tarbuty.org.il/unit/98) – **יחידת הוראה באתר** (דוגמא **נוספת** לעיון מדרשי בפרשת השבוע. הקריאה בפרשת "וישב" חלה בסמוך לחנוכה.) |  | [יוסף ואחיו](https://www.youtube.com/watch?v=A6wPQ8DJe5c&feature=emb_logo) |
| ארון הספרים היהודי –פרשת השבוע ומדרשה, פרשנות ודרשה | 3 | **פתיחה לנושא: ממדרש לדרשה** - הדרשה ככלי תקשורת ומנהיגות המפתח קשר עם הקהל ושומר על לימוד תורה עממי **הצגת הקריטריונים לכתיבת דרשה אישית**:* הקישור לאתר חקר הדרשה – [מסע אל הדרשה](http://heled123.org.il/) של חל"ד והקרנת הסרטון המציג מהי דרשה מבהיר את המרכיבים שלה.
* סרטון נוסף של חל"ד: [המירוץ אל הדרשה](https://www.youtube.com/watch?v=McbeXPqFnOI)

**מומלץ להפוך את תהליך כתיבת הדרשה האישית לפרויקט אישי כהערכה חלופית מחנוכה ועד סמוך לטו בשבט (סיום מחצית א').**  |  | [מהי דרשה וכיצד נכתוב דרשה ומושגים נוספים](https://www.youtube.com/watch?v=pHxgeFWDUdI) **– הנחיות מדויקות לכתיבת דרשה ופירוט שלבי העבודה** |
| טבת**ינואר** | ארון הספרים היהודי –פרשת השבוע ומדרשה, פרשנות ודרשה | 4**4** | **המשך** **הנחיה ועבודה לקראת כתיבת דרשה אישית**: איתור הפרשה האישית (לפי תאריך הלידה העברי), קריאתה, זיהוי התכנים והאירועים המרכזיים שבה, זיהוי הערכים נבחרים בפרשה, בחירת פרשנות מודרנית/מסורתית והתייחסות אישית אקטואלית לנושא – ראו גם בחודש הקודם, וכן [בשיעור המצולם על כתיבת דרשה אישית](https://www.youtube.com/watch?v=pHxgeFWDUdI)ההמלצה היא לסיים תהליך זה (לפחות טיוטה ראשונה שלו) עד ט"ו בשבט, הן לסיום מחצית א' והן לחיבור לעיתוי חגיגי להצגת התוצרים; וכן, כדי שתלמידים יוכלו להיעזר בתוצר זה בטקסי בת/בר מצווה שלהם, שייערכו בהמשך שנת הלימודים.**מדרש ופרשנות*** מעמד הלימוד: תלמוד גדול או מעשה גדול?.... התלמוד מביא לידי מעשה"
* שיקולים ערכיים במדרש
* סוגי מדרש (הלכה/אגדה, יוצר/מפרש) – "[ביאליק על הלכה ואגדה, שני פנים של המדרש והחיים](https://www.tarbuty.org.il/unit/46)" – **יחידת הוראה באתר**

יחידה זו מעמיקה את ההבחנה שהודגמה ביחידות לימוד אחדות בחודשים הקודמים, ומעניקה לנושא המסורתי גם נקודת מבט ציונית בת-זמננו. | פשט-דרש ,מדרש , דרשה, אגדה, הלכה, מדרש שםתורה שבכתב, תורה שבעל-פה, חז"ל,חברותא, "שבעים פנים לתורה", "אלו ואלו דברי אלוהים חיים" | **הערה:** גם בחודש זה אפשר לבחור פרשה לדוגמא מפרשיות החודש, ולהדגים את העיסוק ב"פרשה ומדרשה". וראו גם השיעורים המצולמים שלהלן על פרשות מספרי תורה מאוחרים יותר (לפרשות בספר "ויקרא" ובספר "דברים"): [פרשת "קדושים](https://www.youtube.com/watch?time_continue=1295&v=3gTUZ_dzgEs&feature=emb_logo)": מהי קדושה, השבת, מתנות עניים.[פרשת השבוע "ראה](https://www.youtube.com/watch?time_continue=1997&v=xxhTBemc2zA&feature=emb_logo)" : יחס התורה לעניים |
| שבט**פברואר** | ארון הספרים היהודי –פרשת השבוע ומדרשה, פרשנות ודרשה | 2 | **פרשנות ומדרש לאורך הדורות**:**דוגמאות לדרשות ומדרשים מודרניים** כגון:* "קוראות מבראשית": נשים ישראליות כותבות על נשות ספר בראשית
* "א-מיתיות - צדק חברתי מגדר ומדרש/ הנרייט דהאן כלב, דפנה חורב בצלאל, אלי ברקת ואביגדור שנאן (עורכים)

מומלץ להנחות את התלמידים לחפש (במסגרת הדרשה האישית שלהם) אתרים ברשת שיש בהם דרשות אקטואליות לפרשיות השבוע, וללמוד לאפיין סוגים שונים של דרשות ופרשנויות. כדאי להיעזר בדרשות ופרשנויות מודרניות **באתר 929** ללימוד אקטואלי של התנ"ך. | פרשנות מודרנית לעומת פרשנות מסורתית |  |
| מעגלי חיים וחברה: עצמאות אישית (בר/בת מצווה) ולאומית (מגילת העצמאות) | 5 | **בת/בר מצווה**: * מה פירוש להיות בר/בת מצווה? עצמאות אישית
* מהו טקס?
* קריאה בתורה כטקס התבגרות ביהדות ובקהילות שונות ובעולם
* אחריות על הטקס ועיצובו

[מְשַׁל ההֲדַס וְהעִצְבוֹנִית-](https://www.tarbuty.org.il/unit/239) על עיצוב האישיות בגיל מצוות, **יחידת הוראה באתר** שימו לב שגם יחידה זו היא דוגמא **למדרש אגדה**, ונוסף להקשר של התבגרות היא מתאימה גם לציר האורייני של "פרשה ומדרשה".**[טקס התבגרות](https://www.tarbuty.org.il/unit/245) :** מהו טקס? מהו טקס התבגרות?, טקסי התבגרות בחרבי העולם ובתרבות היהודית **-יחידת הוראה באתר** | מהו טקס?בן חמש למקרא"ברוך שפטרני מעונשו של זה" | [**בת מצווה**](https://www.youtube.com/watch?time_continue=1&v=XLQf1mOiURY&feature=emb_logo)(הפיוט "אשת חייל" והעליה לתורה) |
| אדר **מרץ** | לוח השנה היהודי-ישראלי**פורים** | 6 | **היכרות עם מגילת אסתר:*** ["למה נקרא שמה הדסה](https://www.tarbuty.org.il/unit/128)" – **יחידת הוראה באתר** (ובזיקה לנושאים האורייניים של מדרש ומדרש שם)
* קריאה מודרכת [במגילת אסתר](http://kodesh.snunit.k12.il/i/t/t3301.htm), המגילה כסיפור התבגרות
* התייחסויות/פרשנות עכשוויות למגילה, למשל בשיר "[אסתר - אמה של מלכות](http://www.piyut.org.il/articles/645.html%20%20%D7%90%D7%A1%D7%AA%D7%A8)" / אסתר שקלים
* העמקה בהיבטים שונים בסיפור המגילה סביב סוגיות של זהות כגון: מעמד האישה, זהות יהודית, קיום יהודי בגולה, מסכות- זהות מול התחזות.

**ערך השמחה בחג הפורים*** "[מהפיכה של שמחה](https://www.tarbuty.org.il/unit/20)" -**יחידת הוראה באתר**. (רמב"ם, "משנה תורה", הלכות מגילה): מהי שמחה? מדוע שמחים? מנהגי החג ומשמעותם הערכית, 4 הממ"ים, "עיגולים של שמחה/"דסי רבינוביץ ושירי שמחה רבים לפורים.
* שמחת החג מול הוללות - כיצד להבין [את "חייב איניש לבסומיי" כגון בסיפור רבא ורבי זירא](https://agadastories.org.il/node/394)

הערה: אם תהליך כתיבת הדרשה האישית לא הושלם עד ט"ו בשבט, כפי שהמלצנו, נותר עוד כחודש של למידה פעילה עד פסח, וחשוב לסיים לפני חופשת הפסח. (ראו ההכוונה לעיל.) |  שמחהנאמנות לזהותישראל והתפוצותמגילת אסתר, 4 הממי"ם"עד דלא ידע", "נהפוך הוא"פורים,, משלוח מנות, מתנות לאביונים, משתה ושמחה, תחפושות, עדליאדע |  |
| ניסן**מרץ-אפריל** | לוח השנה היהודי-ישראלי**פסח** | 6 | **גלגולו של מועד**: * מ"חג קציר" וסיפור יציאת מצרים ועד חג חירות לאומי בציונות;
* מצוות ומנהגי החג
* עיצוב ליל הסדר כטקס, סימני הסדר כסמלים, רעיון "והגדת לבנך" וההגדה.
* **סיפור יצאת מצרים**: כוחו של סיפור. יציאת מצרים כסיפור/אירוע מכונן, היחס הבין-דורי בסיפור, יצאה מעבדות לחירות
* מנהגי עדות שונים שמטרתם לספר ולהמחיז את הסיפור לא רק דרך מילים אלא גם דרך חוויה.

**הגדה של פסח** - **לימוד קטעים נבחרים מן ההגדה:** * [ארבעה בנים בהגדה - "וְהִגַּדְתָּ לְבִנְךָ" בְּפֶסַח - כֵּיצַד?](https://www.tarbuty.org.il/unit/121) – **יחידת הוראה באתר :** ארבעת הבנים כסמל ויצוגם באומנות ובשירה. (שימו לב שגם יחידה זו מדגימה מדרש אגדה על פסוקי התורה.)
	+ "[בכל דור ודור חייב אדם..."](https://www.tarbuty.org.il/unit/187) – **יחידת הוראה באתר**
	+ "[מה נשתנה הלילה הזה"?](https://www.tarbuty.org.il/unit/123) - סימני הסדר ואַרְבָּע הַקוּשִׁיוֹת בלֵיל הַסּדר **– יחידת הוראה באתר**
	+ "[שפה משותפת](https://www.tarbuty.org.il/unit/175) "– פסח ברומא, "הא לחמא עניא" **(עמיות יהודית)** – **יחידת הוראה באתר**
	+ ["עבדים היינו"](https://he.wikisource.org/wiki/%D7%91%D7%99%D7%90%D7%95%D7%A8%3A%D7%94%D7%92%D7%93%D7%94_%D7%A9%D7%9C_%D7%A4%D7%A1%D7%97_-_%D7%9E%D7%94_%D7%A0%D7%A9%D7%AA%D7%A0%D7%94)
* היכרות עם הגדות שונות בקהילות ישראל, הגדות קיבוציות וישראליות, יצירת אומנות בהגדה של פסח;
* **פסח בראי המציאות הישראלית:** ישראל אלדד, הגדה לפסח "הלילה יוצאים ממצרים"; סיפור "שלח את עמי" של יהדות ברה"מ; סיפור יציאתם של יהודי אתיופיה, למשל: [שיר החסידה](http://shironet.mako.co.il/artist?type=lyrics&lang=1&prfid=1313&wrkid=1168)/ חיים אידיסיס; השיר של [יציאת מצרים](file:///C%3A%5CUsers%5Cdorbar%5CDesktop%5Cantishem_dapei_limud.pdf)'/ אתי אנקרי
* "[מימונה - חג הברכה והפיוס](https://www.tarbuty.org.il/unit/185)" **– יחידת הוראה באתר** (אחרי פסח)
 |  זיכרון וסיפור לאומי, מסורת ושינוי, חינוך, שאילת שאלות, לימוד דרך חוויה, חירות זיכרון מכונן"והגדת לבנך"קשר בין-דורי, ערבות הדדיתמסורת וחידוש שמות החג הגדה של פסחקערת הסדר, חמץ ומצהקמחא דפסחא, "לשנה הבאה בירושלים"חירות ועצמאות"בכל דור ודור חייב אדם לראות עצמו ...""שלח את עמי"קמחא דפסחא"ארבעת הבנים", "והגדת לבנך", ליל הסדר, פסח, מדרש, מדרש מודרני |  [על מה כל הסדר בליל הסדר](https://www.youtube.com/watch?time_continue=1625&v=kL0hachQGCY&feature=emb_logo)["הא לחמא עניא" ופסח ברומא](https://www.youtube.com/watch?time_continue=262&v=zn8I00yZ9w8&feature=emb_logo) - בזיקה ליחידה "שפה משותפת"[פסח והתפוצות ובתי הכנסת בתפוצות - בית התפוצות](https://www.youtube.com/watch?time_continue=378&v=Qf0fS0sppjU&feature=emb_logo) |
| ארון הספרים היהודי –פרשת השבוע ומדרשה, פרשנות ודרשה | 3 | מוצע כאן מדרש אגדה לספר שמות בזיקה לסיפור יציאת מצרים ולהעצמה נשית במקרא (שנת בת-מצווה):"שמות" – "[המורות הראשונות בהיסטוריה](https://www.tarbuty.org.il/unit/131)" –**יחידת הוראה באתר. שימו לב-** לשיעור זה מצורף מערך שיעור של **כישורי חיים** אפשר להתייחס גם לסיפור בנות צלופחד – ראו בשיעור המצולם בטור הבא. | מדרש, מדרש מודרני, פמיניזם, התורה כמקור מים | [פרשת שמות – גבורתן של נשים (גם בהקשר ליום השואה)](https://www.youtube.com/watch?time_continue=457&v=aeTKhsG6Zu8&feature=emb_logo) [פרשת פנחס – הכוח הנשי](https://www.youtube.com/watch?time_continue=907&v=Qd8oapvgIwg&feature=emb_logo) (סיפור בנות צלופחד) |
| אייר**אפריל -מאי** |  מעגלי חיים וחברה: עצמאות אישית (בר/בת מצווה) ולאומית (מגילת העצמאות) | 8 | **מעצמאות ואחריות אישית לעצמאות ואחריות לאומית:****מגילת העצמאות כטקסט יהודי וישראלי מכונן** * קטעים נבחרים במגילת העצמאות ובחינת זיקתם לארון הספרים היהודי
* מסורת וחידוש במגילת העצמאות
* ערכים מרכזיים במגילת העצמאות ובמבחן המציאות
* ערכים יהודיים בראי הדמוקרטיה וערכים דמוקרטיים בראי היהדות
* ["אנו מכריזים בזאת...", מגילת העצמאות - המסמך המכונן למדינה יהודית ודמוקרטית](https://www.tarbuty.org.il/unit/151): הרקע ההיסטורי, תכניה, ערכי היסוד של מדינת ישראל ובחינת הלרוונטיות לחיינו – **יחידת הוראה באתר**
* [בן גוריון"](https://www.tarbuty.org.il/unit/29) / יורם טהרלב – **יחידת הוראה באתר**

 **שימו לב-** לשיעור זה מצורף מערך שיעור של **כישורי חיים*** "[הַהַכְרָזָה עַל יִשְׂרָאֵל בַּעֲצֶרֶת הַכְּלָלִית שֶׁל הַקּוֹנְגְרֶס הַיְּהוּדִי הָעוֹלָמִי מוֹנְטְרֵיי שְוָוייץ, 1948](https://www.tarbuty.org.il/unit/124) - ברכה מיהדות התפוצות, לרגל הקמתה של מדינת ישראל –**יחידת הוראה באתר**
 | חירות, צדק, שלום, שוויון, קיבוץ גלויות, אהבת הארץחובות וזכויותהצהרת העצמאות, "צור ישראל"הקמת המדינה, חזון, אוטופיהישראל כמדינה יהודית ודמוקרטית | שיעורים מצולמים במערכת השידורים הלאומית סביב המועדים הלאומיים:- [יום הזיכרון לחללי צה"ל ונפגעי פעולות האיבה](https://pop.education.gov.il/online-learning/vod-broadcasts/no-date-records/memorial-day-1-6-grade/) -מגילת העצמאות [חלק א,](https://www.youtube.com/watch?time_continue=1&v=A9rVPibEbEk&feature=emb_logo) [חלק ב](https://www.tarbuty.org.il/page/50167/0)- [ברית אחים בן גוריון ישראל ויהדות ארה"ב](https://www.youtube.com/watch?v=d2HSyqUnCqU&feature=emb_logo)[הכרזה על ישראל בקונגרס העולמי](https://www.youtube.com/watch?time_continue=1338&v=fBKulhcH0vU&feature=emb_logo) |
| סיוון **מאי-יוני**  |  מעגלי חיים וחברה: עצמאות אישית (בר/בת מצווה) ולאומית (מגילת העצמאות) | 8 |  **בחינת מושג העצמאות בראי המתבגר** (ובזיקה לחג השבועות:"חג קבלת תורה" הלאומי, כמקביל במידה מסוימת לחג קבלת האחריות האישית): * בחירה של ערך אחד מתוך המגילה ודרכים ליישומו
* מגילת העצמאות שלי (הכנת נאום אישי, אפשר גם הוספת נדבך אישי למגילה, ובזיקה להכנת הדרשה (ממחצית א'))
* שירי עצמאות, כגון:

"[פתאום קם אדם"](https://www.tarbuty.org.il/unit/30)  / אמיר גלבוע -יחידת הוראה באתר (הוצע ללימוד גם בתחילת השנה) "[חג יובל](https://shironet.mako.co.il/artist?type=lyrics&lang=1&prfid=30&wrkid=3398)" / דודו ברק, שייקה פייקוב"[למולדת שובי רוני](http://www.piyut.org.il/textual/372.html)" / ר' אשר מזרחי "[אך בך מולדתי](http://www.piyut.org.il/textual/362.html)" / ר' דוד בוזגלו |  עצמאות אישית, זיקה לעם ולארץ, אהבת הארץ, שלום. | שיעור מצולם לחג השבועות (תיאור הזיקה לארץ – ובחיבור למגילת העצמאות) – [חג הביכורים, שבעת המינים ומסכת ביכורים](https://www.youtube.com/watch?time_continue=2&v=Iwn4IS8-Dkc&feature=emb_logo) |



**סדרת סרטונים בשיתוף של משרד החינוך עם קרן תל"י**

בפתיחת שנת הלימודים אנו ממליצים למורים המלמדים את המקצוע לצפות בכל בסרטונים הקצרים הללו המשמשים כמבוא להיכרות עם ציר הזמן של היצירה היהודית לדורותיה.

[קישור](https://www.tarbuty.org.il/page/36752/0) לסרטונים כולל דברי מבוא ורציונל.

להלן הצעה לצפייה בסרטונים הרלוונטיים בהתאם לנושאי הלימוד וליצירות המרכזיות של שכבת ו' על פי תוכנית הלימודים והצעות לשילובם במערכי השיעור בפריסה השנתית.

תחילה הקרינו את סרטון "[מבוא לארון הספרים היהודי](https://www.youtube.com/watch?v=LrBcIOdCxS8)" - סרטון פתיחה לתלמידים. מומלץ לשלבו [בשיעורי הפתיחה למקצוע](https://www.tarbuty.org.il/page/18941/0) בתחילת השנה (ראו בפריסה השנתית).

**הסרטונים המומלצים למורים בשכבת ו' בציר ארון הספרים היהודי הם:**

1. [פרשת השבוע - שומרת אותנו ביחד](https://www.youtube.com/watch?v=6l_1c58Sk1U&list=PLunVD-UUXX9c1A8HekGBVAGXtevZQkR6C&index=2) – מה הקשר בין פרשת השבוע לבין שמירה על הזהות של העם היהודי בגולה? מהי ה"הברקה הגאונית" של עזרא הסופר? מדוע קוראים בתורה בימים מסוימים? ואיך קריאה בתורה קשורה לחיים שלנו כאן ועכשיו?
2. [הכלי המדרשי - מחיה התנ"ך](https://www.youtube.com/watch?v=CQ_rDsWqNto&list=PLunVD-UUXX9c1A8HekGBVAGXtevZQkR6C&index=4&t=0s) – כיצד התאימו חז"ל את התנ"ך לעולם המשתנה? כיצד דרשו אותו? ומה תפקידה של הדרשה?
* הסרטון מתאים ליחידת ההוראה **:**[**קין והבל למה רוצח איש את אחיו? -**מסע מן המקרא אל המדרש](https://www.tarbuty.org.il/unit/127) המופיעה בחודש טבת.
1. [חז"ל: איך לחיות את החיים?](https://www.youtube.com/watch?v=4AHc9mRqxbI&list=PLunVD-UUXX9c1A8HekGBVAGXtevZQkR6C&index=5)– איך להישאר אדם ערכי בעולם מורכב ומאתגר? מהי המשנה? ומהי הגמרא? ואיך נוצרה ספרות האגדה?
* הסרטון מתאים ליחידת ההוראה: [הלכה ואגדה, שני פנים של המדרש והחיים](https://www.tarbuty.org.il/unit/46) (סוגי מדרש/אגדה/יוצר/מפרש) בחודש טבת.

**הסרטון המומלץ למורים לכיתה ו' בציר מעגלי חיים וחברה – עצמאות אישית ולאומית:**

1. [ציונות - קצת לפני הרצל](https://www.youtube.com/watch?v=BzNadkO2z5E&list=PLunVD-UUXX9c1A8HekGBVAGXtevZQkR6C&index=8) - הרצון לשוב לארץ ישראל מופיע בתרבות היהודית לאורך הדורות: במקרא (על נהרות בבל... אם אשכחך ירושלים...) בתפילה, בשירה, בפיוט, בהגדת פסח. מיהם מבשרי הציונות? מה הם ראו בחזונם? וכיצד הרצל משתלב בסיפור?
* הסרטון מתאים לצפייה סמוך ללימוד יחידות ההוראה : [אנו מכריזים בזאת (אייר), שיר בוקר בבוקר](https://www.tarbuty.org.il/unit/30).

**הסרטון המומלץ לכיתה ו' לתלמידים:**

1. [פרשת השבוע – שומרת אותנו ביחד](https://www.youtube.com/watch?v=mP9kA86If0k&list=PLunVD-UUXX9f7Mi4O4OZwWdV96fJHii8e&index=2) – מדוע קוראים בתורה? מה תפקידם של הסיפורי התנ"ך בחיים שלנו? מהי פרשת השבוע הראשונה? והאחרונה? איך קוראים בתורה? מתי? מה הקשר בין קריאה בתורה לטקס התבגרות? מהי דרשה?
* את הסרטון יש לשלב בהוראה בחודשים הראשונים כמבוא לפרשת השבוע (בפריסה הצענו את חודש חשוון) בציר: ארון הספרים היהודי במקביל/בנוסף ליחידת ההוראה: [שלושה ימים ללא תורה](https://www.tarbuty.org.il/unit/16).